
	ΠΑΝΕΛΛΗΝΙΑ ΟΜΟΣΠΟΝΔΙΑ ΑΠΟΣΤΡΑΤΩΝ ΣΤΡΑΤΙΩΤΙΚΩΝ 
(Π.ΟΜ.Α.Σ.)
Αναγνωρισμένο σωματείο με την υπ΄ αριθ. 11/2023 Διάταξη του Ειρηνοδικείου Καλλιθέας, 


καταχωρημένο στα βιβλία σωματείων του Πρωτοδικείου Αθηνών με αριθμό μητρώου 883
email: pomas.omospondia@gmail.com


ΠΡΟΣ
:


Αρ. πρωτ. 10



Ως πίνακας αποδεκτών
Καλλιθέα, 3 Σεπτέμβρη 2025
ΚΟΙΝ
:

ΘΕΜΑ
:
Οικονομικά Μετοχικών Ταμείων
ΣΧΕΤ
:
α.
Υπ΄ αριθμ. Φ.910/6/129344/2005 [ΦΕΚ Β΄ 519, «Κανονισμός Στρατιωτικών Οικημάτων Αξ/κών – Υπ/ξκών (ΣΟΑ-ΣΟΜΥ)»]





β.
Υπ΄ αριθμ. Φ.070/ΑΔ.451805/Σ.388/2008 [ΦΕΚ Β΄ 1546, «Κύρωση Κανονισμού Οργάνωσης και Λειτουργίας Στέγασης Εγγάμων Αξιωματικών – Ανθυπασπιστών – Υπαξιωματικών (ΟΣΕΑΑΥ)»] 





γ.
Ν.5223/2025 (ΦΕΚ Α΄ 137, «Αξιοποίηση ακίνητης περιουσίας Ενόπλων Δυνάμεων - Σύσταση Ταμείου Ακινήτων Εθνικής Άμυνας και Φορέα Αξιοποίησης Ακινήτων Ενόπλων Δυνάμεων - Σχέδιο δράσεων για τη διαχείριση των στεγαστικών αναγκών των στελεχών των Ενόπλων Δυνάμεων»)





δ.
Σχέδιο νόμου του Υπουργείου Κοινωνικής Συνοχής και Οικογένειας με τίτλο «Κοινωνική αντιπαροχή, κοινωνική μίσθωση, τριτεκνική ιδιότητα και άλλες διατάξεις»


Ακόμη δεν στέγνωσε το μελάνι από την ψήφιση του σχετικού (γ) νόμου, με τον οποίο νομοθετήθηκε η εμπορευματοποίηση και μελλοντική ιδιωτικοποίηση της ακίνητης περιουσίας των Ενόπλων Δυνάμεων, προφανέστατα προς όφελος ισχυρών επιχειρηματικών ομίλων και σε βάρος των στελεχών των Ενόπλων Δυνάμεων (ΕΔ) ή ακόμη και των τοπικών κοινωνιών, παρά τα περί του αντιθέτου αφηγήματα του Υπουργού Εθνικής Άμυνας, και άρχισαν οι τροποποιήσεις του, με προσθήκες σε νομοσχέδια άλλων Υπουργείων πέραν του Υπουργείου Εθνικής Άμυνας.


Με το άρθρο 32 του σχετικού (δ) σχεδίου νόμου του Υπουργείου Κοινωνικής Συνοχής και Οικογένειας, η επέλαση στην περιουσία των ΕΔ συνεχίζεται, αφού φέρεται να απομειώνονται έτι περαιτέρω τα έσοδα των Μετοχικών Ταμείων (ΜΤ) και άρα ό,τι αποδίδουν (από τα έσοδα αυτά) στους μερισματούχους τους (αποστράτους) οι ειδικοί λογαριασμοί των ΜΤ αυτών. 



Συγκεκριμένα το άρθρο αυτό προβλέπει μεταξύ των άλλων: «... Το ποσοστό των οικημάτων των οποίων η χρήση δύναται να παραχωρείται στο Υπουργείο Κοινωνικής Συνοχής και Οικογένειας, ανέρχεται στο εβδομήντα πέντε τοις εκατό (75%) του συνόλου των οικημάτων .... Τα μισθώματα που εισπράττονται ... αποτελούν έσοδο του Κρατικού Προϋπολογισμού ... και εγγράφονται ως πιστώσεις...: α) του Υπουργείου Εθνικής Άμυνας .... και β) του Υπουργείου Κοινωνικής Συνοχής και Οικογένειας ...».



Ληφθεί υπόψη ότι με το άρθρο 32 προστίθεται παρ.2Α στο άρθρο 28 του ν.5223/2025 (Α΄ 137), το οποίο (άρθρο 28) αναφέρεται όχι γενικά και αόριστα σε οικήματα του Υπουργείου Εθνικής Άμυνας αλλά σε στρατιωτικά οικήματα, και ως τέτοια χαρακτηρίζονται τα Στρατιωτικά Οικήματα Αξιωματικών (ΣΟΑ), τα Στρατιωτικά Οικήματα Μονίμων Υπαξιωματικών (ΣΟΜΥ), τα Στρατιωτικά Οικήματα ΕΠΟΠ (ΣΟΕΠΟΠ) και τα Οικήματα Στέγασης Εγγάμων Αξιωματικών – Ανθυπασπιστών – Υπαξιωματικών (ΟΣΕΑΑΥ) κλπ.


Σύμφωνα με διατάξεις των (α) και (β) σχετικών, ποσοστά από τα μηνιαία μισθώματα των ενοίκων των υπόψη οικημάτων αποδίδονται στα ΜΤ. Ενδεικτικά: ποσοστό 90% των εισφορών από προσόδους περιέρχεται στο ΕΚΟΕΜΣ (για οικήματα του ΣΞ) και ποσοστό 30% υπέρ ΕΚΟΕΜΑ και 30% υπέρ ΜΤΑ (για οικήματα της ΠΑ). 


Θεωρούμε απαράδεκτη την ανωτέρω ρύθμιση του άρθρου 32 και καλούμε κάθε βουλευτή του ελληνικού κοινοβουλίου να την καταψηφίσει. 


Εάν πράγματι τα Υπουργεία Εθνικής Άμυνας και Κοινωνικής Συνοχής και Οικογένειας, η κυβέρνηση, ήθελαν να αξιοποιήσουν ακίνητη περιουσία των ΕΔ προς όφελος άλλων εργαζομένων και της κοινωνίας, όπως επικοινωνιακά επιχειρείται με το άρθρο 32, θα μπορούσαν να βρουν χρηματοδότηση από τον πακτωλό χρημάτων που τροφοδοτούν την πολεμική οικονομία στην οποία έχει ήδη εισέλθει η ΕΕ, από την πολεμική βιομηχανία, από τα δισ. ευρώ που θα κληθεί ο λαός μας να καταβάλλει στο ΝΑΤΟ και την ΕΕ για την πολεμική τους προετοιμασία μέχρι το 2030, από τις φοροαπαλλαγές των εθελοντικά φορολογούμενων εφοπλιστών, από τις φοροελαφρύνσεις μεγάλων ομίλων, από τα χρήματα που οφείλει η κυβέρνηση να επιστρέψει στα Μετοχικά μας Ταμεία, μετά τη λεηλασία τους με το PSI, από τα εκατομμύρια ευρώ που δαπανά ο λαός μας, χωρίς τη συγκατάθεσή του, για στρατιωτικές αποστολές εκτός των συνόρων της χώρας μας, από την οικονομική στήριξη φονιάδων άλλων λαών, από .... από ... και όχι από τα λιγοστά ψίχουλα ανάσα των αποστράτων.
Για το Διοικητικό Συμβούλιο
	Ο Πρόεδρος
Τσουκαράκης Ανέστης
6974365800
	Ο Γεν. Γραμματέας
Ντίγκος Νικόλαος
6940471480


Πίνακας Αποδεκτών

Για ενέργεια
ΥΠΕΘΑ (υπόψη κου Υπουργού)
Υπουργείο Κοινωνικής Συνοχής και Οικογένειας (υπόψη κας Υπουργού)

Για πληροφορία
Κοινοβουλευτικά κόμματα
κ.κ. Βουλευτές του Ελληνικού κοινοβουλίου
Σωματεία εν αποστρατεία στρατιωτικών
Σωματεία εν ενεργεία στρατιωτικών
ΜΤΣ, ΜΤΝ, ΜΤΑ
Πανελλήνια Ομοσπονδία Αποστράτων Στρατιωτικών – Π.ΟΜ.Α.Σ.  – Έτος Ίδρυσης 2023

